google/wiki40b huggingface dataset:
High Falls vannkraftverk

High Falls vannkraftverk er en demning og et vannkraftverk i småbyen Bowman, på sideelva Lièvre River 48 km oppstrøms før den renner ut i Ottawa River i provinsen Québec, Canada. Det har en installert total vannkrafteffekt på 104 MW, fordelt på 4 enheter. Kraftverket stod ferdig i 1929, og ble oppgradert i 2009.
Operatør og eier er energiselskapet Brookfield Power. Dette er et elvekraftverk (run-of-river).
Kløfta Idrettslag

Fotball

Hjemmebanen til fotballaget heter Bakkedalen kunstgressbane, hvor det i dag finnes en kunstgressbane og hvor det er planlagt en større utbygging iløpet av 2017 som er forventet å stå ferdig i 2018/2019. Klubbens A-lag spiller i 4. divisjon.
Brockhamp Islands

Brockhamp Islands er to småøyer i Laubeuf fjord, som ligger 3 nautiske mil sørvest for Mothes Point ved Adelaide Island. De ble kartlagt av Falkland Islands Dependencies Survey (FIDS) fra flyfoto tatt av Ronne antarktiske forskingsekspedisjon, i 1947–48, og landmålinger gjort av FIDS, i 1948–50. De ble navnsatt av UK Antarctic Place-Names Committee etter Bernhard Brockhamp, en tysk glasiolog som sammen  med H. Mothes gjorde de første seismiske undersøkelsene av en isbre i Østerrike i 1926.
Dødehavet

Geologi

Geologer mener Jordandalen med Jordanelva, Genesaretsjøen (Galileasjøen/Tiberiasjøen) og Dødehavet ble dannet for 8 millioner år siden som følge av forskyvninger i litosfæren mellom den afrikanske plate og den indoaustralske plate. Forkastningen som er 6 000 km lang strekker seg fra Syria i nord, gjennom Rødehavet, Eritrea, Djibouti, Etiopia, Uganda, Kenya, Rwanda, Burundi, Tanzania, Malawi og til Mosambik i sør.

Miljøtrussel

Etter at vannstanden de siste årene har sunket sterkt består Dødehavet nå av to helt separate deler. Tidligere var det en halvøy ved al-Lisan. Nå er det tørt land hele veien. Bare et lite bekkeløp er igjen og sørger for et lite tilsig til den sørlige delen. I den nordlige delen er dybden opptil 400 meter, mens det i den sørlige bare er 4 meter.
Israel og Jordan søker internasjonal støtte til et prosjekt for å redde området fra total uttørking ved å føre inn havvann ved hjelp av en rørledning fra Rødehavet (Akababukten). Rørledningen vil bli 200 km lang og er kostnadsberegnet til 800 millioner USD.

Turistmål

Dødehavsområdets egenartede karakter har gjort det til et reisemål for vanlige turister, men også for helsereiser. Det salte vannet kombinert med høy luftfuktighet, lufttemperatur og solstrålingens spesielle påvirkning 400 meter under havoverflaten gir spesielle forutsetninger for behandling av blant annet psoriasis og andre hudlidelser, selv om dokumentasjonen for effekten av en slik behandling er dårlig.
Poonch (distrikt i Jammu og Kashmir)

Demografi

Ved folketellingen i 2011 var det 476 820 innbyggere i distriktet, mot 372 613 i 2001. Den urbane befolkningen utgjør 8,10 % av befolkningen.
Barn i alderen 0 til 6 år utgjorde 17,64 % i 2011. Antallet jenter i den alderen per tusen gutter er 895.
Intersputnik

Intersputnik er en internasjonal satellittkommunikasjonsorganisasjon grunnlagt 15. november 1971 i Moskva av Sovjetunionen og åtte andre land tilhørende østblokken; Polen, Tsjekkoslovakia, DDR, Ungarn, Romania, Bulgaria, Mongolia og Cuba. Målet var og fortsetter å være utvikling og bruk av kommunikasjonssatellitter. Organisasjonen ble skapt som svar på Intelsat. I 2008 hadde organisasjonen 25 medlemsland, deriblant Tyskland.
Intersputnik er i dag en kommersielt innrettet organisasjon og opererer tolv satellitter i bane og 41 mottagere. I juni 1997 grunnla Intersputnik Lockheed Martin Intersputnik (LMI) sammen med amerikanske Lockheed Martin, som bygger og opererer satellitter med samme navn.
Bibelgaven

Bibelgaven har siden 1961 vært hovedorganet til Det Norske Bibelselskap. Magasinet het fram til 2013 Nytt om Bibelen.
Bladet har hovedfokus på Bibelselskapets internasjonale misjonsarbeid, og utkommer fire ganger i året. Utgaver siden 2001 er tilgjengelig for nedlastning i PDF-format.
Austmarkakonflikten

Austmarkakonflikten var en skogsarbeiderkonflikt på Austmarka utenfor Kongsvinger som utspilte seg vinteren 1927/28. Konflikten omhandlet de lokale skogsarbeidernes rettigheter til fagorganisering og tariffavtale, og sto mellom skogsarbeidere organisert i fagforeningen Skog og Land som gikk ut i streik, og streikebrytere og skogeiere hvor flere var organisert i streikebryterforeningen Arbeidets Frihet. Konflikten endte med at Skog og Land og Skogbrukets Arbeidsgiverforening forhandlet frem en avtale om lønn og arbeidsvilkår mellom skogsarbeiderne og skogeierne i oktober 1928.

Bakgrunn

Tømmerprisen falt drastisk i Norge på 1920-tallet og medførte vanskeligere arbeidsforhold i skogbruket. Den norske handelsflåtens innsats under første verdenskrig hadde medført inflasjon som utover 20-tallet ble forsøkt redusert gjennom en hard paripolitikk. Paripolitikken har senere blitt kritisert for at den var lite effektiv og at den forverret den økonomiske krisen på 20-tallet.  misnøyen mot papirindustrien vokste i Hedmark siden flere mente de presset prisene på tømmer ned, og dette bidro videre til motsetninger mellom by og land når fabrikkene flest lå i byer og tettsteder. Motsetningen utnyttet Arbeidets Frihet til å vinkle den røde fagbevegelsen som et urbant fremmedelement som skapte kunstige motsetninger mellom skogeiere og skogsarbeidere.

Hendelsesforløp

Allerede i 1926 oppsto det en fløterkonflikt mellom en gruppe organiserte arbeidere forsøkte å blokkere fløtingen til firmaet Kjær og co. De organiserte måtte gi opp blokaden, men oppnådde at firmaet måtte gjøre mer formelle arbeidsavtaler videre.  Høsten 1927 gikk de organiserte igjen til streik anført av Werner Ekstrøm og Johan Ødegaard, denne gangen mot Hermann Sætherns sagbruk i bygda. Sæthern svarte med å hente streikebrytere fra Eidskog som drev driften videre. Streikebryteriet skapte sinne og engasjement, og antall organiserte arbeidere steg. Konflikten var tilspisset og vakte nasjonal oppmerksomhet. Streikebrytere ble kalt judaser av de organiserte, men ble forsvart som folk som var nødt til å jobbe for å i det hele tatt ha mat på bordet. På Austmarka ble det slått store spiker i tømmeret til Hermann Sæthern for å sabotere sagdriften hans. De organiserte ble raskt anklaget, men sto hardnakket på at de var uskyldige. Den dag i dag er det fortsatt uavklart hvem som slo spikerne inn i tømmeret til Sæthern.

Resultat

Konflikten endte med at Skog og Land og Skogbrukets Arbeidsgiverforening forhandlet frem en avtale om lønn og arbeidsvilkår mellom skogsarbeiderne og skogeierne i oktober 1928. Noen streikere ble arrestert eller anklaget i rettssaker, men da antallet organiserte økte ble lokale arbeidsgivere med Terje Braaten i spissen presset til å organiserte seg i Skogbrukets Arbeidsgiverforening. Hermann Sæthern var imot organiseringen, men ble presset til å inngå avtale med streikerne som gjorde avtaler med de andre lokale skogeierne.  Fra høsten 1928 fungerte Skog og Land og Skogbrukets Arbeidsgiverforening som sparringspartnere i lønnsforhandlingene i skogbruket på Austmarka.  Arbeidets Frihet fikk ikke noe rotfeste i det lokale arbeidslivet siden.
Slaget ved Calcinato

Slaget ved Calcinato var et slags i den spanske arvefølgekrigen utkjempet den 19. april 1706 nær Calcinato i Italia mellom styrkene til Frankrike og Spania og styrkene til Østerrike. Det endte med seier for dem fransk-spanske styrkene til marskalk Vendôme.

Opptakt

I italia hadde felttoget i1 706, som før, to deler. Striden om Piemonte og striden mellom de franske styrkene i Lombardia og den andre armeen til austerrikarane, som prøvde å slå seg sammen med armeen til Victor Amadeus og Starhemberg i Piemonte. Sistnevnte ble dreven tilbake av Vendôme ved Cassano, og trukket seg tilbake til Brescia og Gardasjøen, Vendôme fulgte opp og slo vinterleir rundt Castiglione og Mantova.

Slaget

I april 1706 hadde Vendôme benyttet at Eugene var borte, og gått til åtak på den austerrikske leiren ved Montechiaro–Calcinato. Målet hans var å marsjere gjennom natten og overraske stillingen ved Ponte San Marco lengst til deres venstre, men da mdagen kom merket han seg at han kunne gi den fiendtlege venstreflanken kamp ved Calcinato før høyreflanken ved Montichiari kunne nå frem. Da han nådde frem braut forsvaret fullstendig sammen og han drev den austerrikske armeen opp i fjellene, hvor Eugene hadde store vansker med å samle dem tilbake.

Ettervirkning

Vendôme ble sendt til Flandern etter et knusende nederlag der i slaget ved Ramillies. Som følge av den katastrofale omleiringa av Torino ble den franske stillingen i Italia brått dårlig, og mot slutten av året hadde alle de franske styrkene blitt drevne ut av Italia.
Rystestølen

Rystestøylen er et overnattingssted som ligger på fjellet mellom bygdene Raudeberg og Kvalheim i Vågsøy kommune.
Rystestøylen var tidligere et gammelt gårdsfjøs som ildsjeler på Raudeberg har restaurert. Nå er det overnattingsmuligheter og kokemuligheter der. Den ligger nesten oppe på flata på Kvalheimsfjellet. Rystestøylen er 432 moh.
Sovjetmesterskapet i sjakk for damer

Sovjetmesterskapet i sjakk for damer ble spilt i Sovjetunionen fra 1927 til og med 1989 for å avgjøre hvem som skulle bli nasjonal sjakkmester for damer.
Samia kohlli

Utseende

En middelsstor, lysbrun påfuglspinner med forholdsvis store vinger og liten kropp.
Hannens forvinger er litt sigdformede. Vingene har et nokså bredt, rosa og hvitt tverrbånd, innenfor dette store, halvmåneformede flekker, ved roten av forvingen et V-formet, hvitt tverrbånd, spissen av V-en når ut til den halvmåneformede flekken. I bakvingen går et hvitt tverrbånd i indre del sammen med midt-båndet ved forkanten slik at båndene ringer inn et brunt midtfelt i vingen. I forvingespissen er det en halvsirkelformet, svart flekk. I forvingen har tverrbåndet i midten en knekkved spissen av den halvmåneformede flekken.

Levevis

Larvene lever på ulike slags busker og trær. Disse artene kan utnytte en rekke forskjellige fødeplanter. De voksne sommerfuglene tar ikke næring til seg, men overlever på fett de har lagret fra larvetiden. De store hunnene sitter mest i ro og sender ut feromoner, som de aktive hannene kan merke på lang avstand.

Utbredelse

Arten lever i det sørlige Kina, Thailand, Vietnam og Malaysia.
Sosial- og helsedepartementet

Sosial- og helsedepartementet var et departement som ble delt i to i januar 2002. De sosialpolitiske funksjonene ble lagt til Sosialdepartementet og de helsepolitiske til Helsedepartementet. Etter noen omrokeringer av oppgaver oppsto i januar 2005 Helse- og omsorgsdepartementet og Arbeids- og sosialdepartementet med henholdsvis Ansgar Gabrielsen og Dagfinn Høybråten som statsråder. Har ca. 250 ansatte.
Linux Counter

Linux Counter er en teller som prøver å måle antall brukere av Linuxkjernen, sammen med antall datamaskiner som disse brukerne benytter. Telleren drives av den ideelle organisasjonen Linux Counter Project. Denne organisasjonen ble etablert den 1. mai 1999, og overtok arbeidet med å kjøre telleren av den norske informatikeren Harald Tveit Alvestrand, som hadde kjørt prosjektet siden 1993.
Harald Alvestrand er administrerende direktør for organisasjonen. Aktivt arbeid blir utført av frivillige. Ledere i hvert enkelt land vedlikeholder data for deres geografiske område. Koding og vedlikeholdelse blir utført av team.
Amazon Elastic Compute Cloud

Amazon Elastic Compute Cloud (EC2) er en sentral de av Amazon.com's nettskyplattform, Amazon Web Services. EC2 gjør det mulig å leie virtuelle datamaskiner hvor man kjører sine egne dataprogrammer. Brukerne kan boote en Amazon Machine Image for å skape en virtuell maskin med den ønskede programvare. En bruker kan skape og terminere instanser av den virtuelle maskinen, og får kontroll over den geografiske lokalitet av instanser som tillater latensptimalisering og en høy grad av redundans.
EC2 er tilgjengelig for operativsystemene Microsoft Windows, Linux og FreeBSD.
Aegus (s.str.) rungusiorum

Utseende

Artene i slekten Aegus er små til middelsstore, avlange og litt flate, brune til svarte hjortebiller. Hannens kjever er moderat forstørrede og mer eller mindre sigdformede. Dekkvingene har fine punktstriper.

Levevis

Som de fleste andre hjortebiller lever larvene i morken, død ved.

Utbredelse

Arten er utbredt på Borneo, den ble beskrevet fra øya Banggi rett nord for kysten av Sabah.
San Francisco (Cebu)

San Francisco er en filippinsk kommune i provinsen Cebu. Den hadde i 2015 55.180 innbyggere.
Neste hele kommunen ligger på øya Pacijan, bare en del av barangayen Esperanza ligger på øya Tulang. Begge øyene er del av Camotes Islands.
Atoll

En atoll er en eller flere koralløyer som helt eller delvis omkranser en grunn lagune. Korallene danner korallrev tilknyttet atollen. Koraller bygger rev bare i varme tropiske og subtropiske farvann. Ordet kommer fra dhivehi atholhu. Atoller er dannet fra utslukkede vulkaner som ofte reiser seg flere tusen meter opp fra havbunnen. Over tid har vulkanen sunket og erodert ned til under havflaten, mens de tilhørende korallrevene har fortsatt å vokse i høyden.

Avgrensning

Ordet atoll kommer fra dhivehi (et indoarisk språk snakket i Maldivene) atholhu. Charles Darwin introduserte ordet (atollon) som generell betegnelse i sin 1842-avhandling The Structure and Distribution of Coral Reefs (Strukturen og fordelingen av korallrev). Hans definisjon av atoll var der "en ...ringformet gruppe av små koralløyer ... synonymt med lagune-øyer". 
Det finnes også koralløyer uten lagune som i noen sammenhenger blir kalt atoller.

Geomorfologi

Darwin foreslo en teori for hvordan atoller er dannet etter ekspedisjonen med HMS «Beagle» på 1830-tallet. Teorien er at atollene opprinnelig var rev som hadde omgitt en vulkanøy. Korallene hadde vokst på grunt vann omkring vulkanen. Etterhvert hadde vulkankjeglens egen tyngde fått den til å synke ved havbunnenes isostatiske endringer. Erosjon ved vind og havbølger hadde også bidratt til å bryte ned vulkanen. Bølgenes virkning på revet ga store mengder korallstein og korallsand. Noe av dette bidro til å bygge revet utover, mens noe ble avsatt nær kysten og dannet en grunn, ringformet lagune. Korallveksten er under gunstige forhold maksimalt 10 mm årlig. Mens vulkanfjellet sank fortsatte korallveksten i overflatevannet omkring. Til slutt forsvant vulkanen og korallsanden dannet en sentral lagune.
Enkelte atoller har i tillegg til kalkstein også store mengder fosfatstein, dannet ved avleiring av guano.

Nedbrytningsprosesser

Mange flate og lave atoller er truet av tsunamier, og i nyere tid truet av at havnivået stiger raskere enn tilveksten. 
Den stadig økende konsentrasjonen av CO₂ i atmosfæren har ført til forsuring av havenes overflatevann. Karbonatet i sjøvann angriper kalk og svekker atollenes stabilitet.
Det er observert at koraller dør ved havtemperaturer bare 1–2°C høyere enn normal maksimumstemperatur over noen få uker.
I noen land som Komorene er utgraving av korallsand en vesentlig eksportindustri. Konvensjonen om internasjonal handel med truede arter har vedtatt en henstilling om å begrense virksomheten.
Brattjerfjorden

Brattjerfjorden er en fjord i Osen kommune i Trøndelag. Fjorden har innløp mellom Staurneset i vest og Straumholet i øst og strekker seg 2 kilometer sørover til Setran i bunnen av fjorden.
Garden Brattjer, som fjorden er oppkalt etter, ligger på vestsiden av fjorden. fylkesvei 715 krysser fjorden ved Brattjer. En bro går over til Storholmen midt i fjorden, og fra der går det en veifylling øst til fastlandet. 
Øst for Straumholet, et smalt sund, ligger bukten Osen og tettstedet og kommunesenteret Osen.
Bilyana Island

Bilyana Island (bulgarsk остров Биляна) er en isfri øy i Aitcho Islands på vestsiden av English Strait i Sør-Shetlandsøyene i Antarktis. Den måler 290 meter ganger 450 meter bred og dekker et område på 10 hektar. Området ble besøkt tidlig på 1800-tallet av selfangere.
Navnet på øya kommer etter Bilyana fra bulgarsk folklore.
Øya ligger 100 meter sør for Jorge Island, 1,9 kmnord-nordvest for Barrientos Island og 1,45 km nordøst for Emeline Island.
Historikk over europamesterskapsrekorder på 800 m

Dette er en liste over utviklingen av mesterskaprekorder for 800 meter ved EM i friidrett utendørs.
Barneval

Barneval er et musikkalbum med Visvas, utgitt i 1987.
Titanoecidae

Utseende

Stort sett middelsstore, brunlige, fløyelsaktig hårete edderkopper.

Levevis

De lever på tørre og solrike steder, mest i fjellområder. De bygger fangstnett av cribellat (fintrådet, krusete) silke på bakken og under steiner.

Utbredelse

Familien er utbredt i Holarktis, i Sør-Amerika, Sørøst-Asia og på Ny-Guinea, dessuten på Marquesasøyene.
To arter forekommer i Sverige. En art, toprikket ullspinnedderkopp, er registrert i Norge, men er sjelden.
Årets tromsøværing

Årets tromsøværing er en årlig pris som deles ut av avisen iTromsø sine lesere. 
Avstemning de siste år har vært foretatt ved å stemme på en liste nominerte kandidater som er presentert i iTromsø med SMS. Prisen har blitt utdelt i desember hvert år.
Prisen er en tegning laget av avisens tegner Odd Klaudiussen. Fjellfyrverkeriets diplom er det eneste som har et foto i stedet for tegning.
Eremionycha

Utseende

En middelsstor, hjerteformet, halvblank, rødbrun skjoldbille, ytterkantene lyse. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen hjerteformet, bredest nær dekkvingenes rot, men hos denne arten er utvidelsen forholdsvis smal. Pronotum er rundet, dekkvingenes "skuldre" lite framskytende. Det opphøyde midtpartiet av dekkvingene har grov punktering.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Arten er kjent fra det sørlige Brasil.
Mike Stone

Bakgrunn

I desember 1992 ble Mike med i bandet «Criss», et soloprosjekt av tidligere Kiss medlem Peter Criss. Bandet turnerte mye og ga ut ett album, Cat #1 i august 1994. Mike sluttet i bandet i desember 1995.
Mike ble med i Queensrÿche på deres 2003 «Tribe turne», og var først med på studioalbumet Tribe, hvor han var med og skrev teksten til «Losing Myself» sammen med Geoff Tate. Han sluttet i Queensrÿche i 2009 for å bruker mer tid på bandet Speed-X.
Mike er en iherdig arbeider for musikalsk opplæring for barn, i 2007 han ble offisiell supporter av «Little Kids Rock», en organisasjon som gir gratis instrumenter og musikktimer til barn i kommunale skoler over hele USA. Han sitter i styret i organisasjonen som æresmedlem.
Entur

Historie

Selskapet ble etablert av NSB den 16. juni 2016 under det midlertidige navnet Salg og Billettering AS, som en del av forberedelsene for omstruktureringen av jernbanesektoren i forbindelse med Solberg-regjeringens jernbanereform. Endelig navn ble vedtatt 14. september, og selskapet endret da navn til Entur AS. 15. oktober ble selskapet operativt da det overtok driften av salgs- og billettløsningene og de tilhørende ansatte fra morselskapet NSB.
1. september 2016 etablerte Samferdselsdepartementet selskapet Reiseplan og billett, som i løpet av første tertial 2017 ble integrert i Entur AS.
I løpet av 2017 er det også planlagt at selskapet Interoperabilitetstjenester skal fusjoneres med Entur, og at noen av oppgavene som utføres av Norsk Reiseinformasjon (NRI) skal overtas.
Entur har utviklet reiseplanlegger  for kollektivtransport i hele Norge som på sikt også vil gi muligheten til å kjøpe billetter direkte. Nasjonal reiseplanlegger .  Den inneholder også  reiseinformasjon fra Avinor.
NZB

Eksempel på filformatet

Følgende er et eksempel på en NZB 1.0 fil.

 <?xml version="1.0"?>
 <!DOCTYPE nzb   PUBLIC "-//newzBin//DTD NZB 1.0//EN"          "https://web.archive.org/web/20140503064257/http://www.newzbin.com/DTD/nzb/nzb-1.0.dtd%22>
 <nzb xmlns="https://web.archive.org/web/20121204022757/http://www.newzbin.com/DTD/2003/nzb">
   <file subject="Linux Debian-3.1r5-i386-binary- CD1 Lucky Strike.par2 (1/1)"
         date="1175058765" poster="Yenc@power-post.org (Lucky Strike)">
     <groups>
       <group>alt.binaries.cd.image.linux</group>
     </groups>
     <segments>
       <segment bytes="423495" number="1">b5488$4609f95d$55b3de22$8282@news.usenext.de</segment>
       <segment bytes="423450" number="2">d9f8c$4609f96d$55b3de22$8282@news.usenext.de</segment>
     <!-- ... -->
     </segments>
   </file>
   <!-- ... -->
 </nzb>
Macrotina

Levevis

Larvene lever gjerne i råtnende ved eller annet dødt, organisk materiale.
De voksne billene besøker gjerne blomster for å ete pollen.

Utbredelse

Arten er utbredt i Australia (Queensland).
Krasnodar krajs flagg

Krasnodar krajs flagg er en horisontal trikolor i blått, lilla og grønt. Den lilla midtstripen er dobbelt så stor som de andre stripene. Flagget har likhetstrekk med Kubans flagg, men har et riksvåpen i gull i midten av flagget.
Flagget ble innført 6. juni 1995 og har forholdet 2:3.
Kommercekollegiet

Kommercekollegiet var betegnelsen for en administrativ enhet under eneveldet som vesentlig tok seg av finansielle saker. Det bestod med avbrytelser og omlegninger fra 1668 til 1848, og var undertiden også underlagt andre grener av forvaltningen, som politi og tollvesen.
Kommercekollegiet var en del av den såkalte kollegiale administrasjon under eneveldet; det bestod til forskjellige tider dels som særlig avdeling, dels forenet med andre deler av sentraladministrasjonen (politi-, tollvesen, landvesen).
Kollegiet hadde dog — iallfall fra 1735 — sine egne kontorer (underavdelinger), hvor saker vedrørende handel, fabrikk- og industridrift etc. ble behandlet, før de ble forelagt det samlede kollegium til avgjørelse.

Det første kommercekollegium

Kommercekollegiet ble opprettet 1. oktober 1668, men fikk først sin instruks den 22. september 1670. Blant annet hørte oppmåling av skip inn under kommercekollegium, men etter at disse ved kongelig resolusjon av 14. november 1691 ble utskilt er det stille fra det første kommercekollegium, og det har hverken etterlatt seg protokoller eller saker.

Andre kommercekollegium

I årene 1704-1708 bestod et Kommercekollegium, opprettet ved kongelig instruks av 26. januar 1704. Ved kongelig instruks av 23. mars 1708 ble Kommerskollegiet forent med politivesenet i København til et Politi- og Kommercekollegium. Ifølge lønningsreglementene fra 1724 var dette Kollegium forent med magistraten i Købehavn, inntil det ble opphevet ved forordningen av 5. januar 1731.
Denne forening førte til, at Kollegiets arkiv nesten gikk fullstendig tapt ved brannen i 1728 av København rådhus.

Tredje kommercekollegium

I årene 1735-1768 utgjorde Kollegiet en avdeling under General-, Lands-, Økonomi- og Kommercekollegiet (reskript av 5. desember 1735).
Ved forordningen av 15. februar 1768 ble Generalkommercekollegiet opprettedet som en avdeling av General-Toldkammer- og Kommercekollegiet, men ved forordningen av 4. juni 1771 ble det, sammen med flere andre kollegier under Johann Friedrich Struensees styre, lagt til Finanskollegiet og ble helt nedlagt ved forordningen av 18. juli 1771.
Ved reskript av 14. januar 1773 ble de eldre kollegier for det meste gjenoprettet, således også Generallandøkonomi- og Kommercekollegiet.
Ved reskript av 9. februar 1816 ble Kommercekollegiet (som i 1768-71) forenet med det Vestindisk-Guineiske Rente- samt Generaltoldkammer til et Generaltoldkammer- og Kommercekollegium.

Etter 1848

Fra mars 1848 kom Generaltoldkammer- og Kommercekollegiet under ledelse av handelsministeren — og ble derfor ofte benevnt som Handelsministeriet, men da kollegiet ble nedlagt ved kunngjørelse av 24. november 1848, ble de underlagte saker vedrørende handel (unntatt hva som kom til å sortere under Udenrigsministeriet), industri-, kanal-, havne-, vannbygnings- og fabrikksvesenet overført til Indenrigsministeriet.